जिस स्थिति च तुस ओ उसदी डाली पर नजर मारो। तुसेंगी कईं कंडे लबगन जेड़े तुसाढ़ी पंखड़िए दी छौं एठ पले न। तुस आखगे जे हर फुल्लै कन्ने कंड़ा होंदा ऐ। तुस ठीक आखदे होगे पर मेरा तजर्बा इसदे उल्ट ऐ। में पुच्छनां-‘के हर कंडे कन्ने फुल्ल बी होंदा ऐ ? बस हत्थें गै तुस टपला खाई जन्दे ओ। जिसलै कंडे ए समझन लगदे न जे फुल्ल उन्दे गितै खिड़े दे न, तैलूं ओ क्यामत सददे न। उन्दी त्रिक्खी चुब्बै दा ‘टारगैट’ कुसै दा हत्थ जां कपड़ा नईं होइयै स्हाड़ा गै दिल-जिगर हौदा ऐ, ते स्हाड़े पर अनमंगी नसीतें दी नेईं रेपिड-फायरिंग होंदी ऐ जे दिखने गी जा करदा ऐ। बदकिस्मती कन्ने असें गी ए सब जरना पौंदा ऐ। इयै स्हाड़ी लचारी ऐ।